50 ຄົນ ຖືກຂ້າຕາຍ ໃນການໂຈມຕີ ໂດຍກຸ່ມຕາລີບານ ຢູ່ ສະໜາມບິນການດາຮາ
ພວກວາງລະເບີດສະລະຊີບ ຕິດອາວຸດເຕັມອັດຕາ ໃສ່ເຄື່ອງແບບ ກຳລັງຮັກສາຄວາມປອດໄພ ອັຟການິສຖານ ໄດ້ບຸກໂຈມຕີ ເດີ່ນເຮືອບິນ Kandahar.
ການບຸກໂຈມຕີ ຂະໜາດໃຫຍ່ ຂອງພວກຕາລີບານ ຕໍ່ສະໜາມ ບິນທີ່ສຳຄັນ ໃນພາກໃຕ້ຂອງອັຟການິສຖານ ໄດ້ສິ້ນສຸດລົງ ເມື່ອ ຕອນແລງວັນພຸດວານນີ້ ອີງຕາມເຈົ້າໜ້າທີ່ອັຟການິສຖານຫຼາຍ ທ່ານ ທີ່ໄດ້ກ່າວວ່າ ຈຳນວນຜູ້ເສຍຊີວິດ ໄດ້ເພີ້ມສູງຂຶ້ນເປັນ 50 ຄົນ ກະຊວງປ້ອງກັນປະເທດຂອງອັຟການິສຖານ ໄດ້ກ່າວວ່າ ພົນ ລະເຮືອນ 38 ຄົນ ທະຫານ 10 ຄົນ ແລະ ຕຳຫຼວດ 2 ຄົນ ຖືກ ຂ້າຕາຍ ໃນການໂຈມຕີດັ່ງກ່າວ ຊຶ່ງໄດ້ເລີ້ມຕົ້ນຂຶ້ນ ໃນຕອນເຊົ້າ ວັນອັງຄານມື້ກ່ອນນີ້ ຢູ່ທີ່ເດີນເຮືອບິນ Kandahar ຖະແຫລງການສະບັບນຶ່ງ ກ່າວອີກວ່າ ຫົວຮຸນແຮງຕາລີບານ ຄົນສຸດທ້າຍ ໃນຈຳນວນ ທັງໝົດ 11 ຄົນ ທີ່ກ່ຽວຂ້ອງໃນການໂຈມຕີ ແມ່ນໄດ້ຖືກຂ້າຕາຍແລ້ວ ຫຼາຍກວ່າ 24 ຊົ່ວ ໂມງ ຫຼັງຈາກການບຸກໂຈມຕີ ໄດ້ເລີ້ມຂຶ້ນ ພວກວາງລະເບີດສະລະຊີບ ຕິດອາວຸດເຕັມອັດຕາ ໃສ່ເຄື່ອງແບບຂອງກຳລັງຮັກສາ ຄວາມປອດໄພ ອັຟການິສຖານ ໄດ້ບຸກໂຈມຕີ້ເຂົ້າໄປໃນເດີ່ນເຮືອບິນ ຊຶ່ງເປັນຄ້າຍ ທະຫານ ທີ່ລວມທັງ ທະຫານຂອງອົງການ NATO ບໍ່ມີລາຍງານການເສຍຊີວິດຂອງທະຫານ ອົງການເນໂຕ້ ໂຄສົກຂອງກຸ່ມຕາລີບານ ນາຍ Zabihullah Mujahid ກ່າວວ່າ ພວກນັກຕໍ່ສູ້ຂອງຕົນ ໄດ້ເຂົ້າໄປໃນຖານທັບນັ້ນ ແລະ ໄດ້ໂຈມຕີ ທະຫານຂອງທ້ອງຖິ່ນ ແລະທະຫານຕ່າງ ຊາດ ຢູ່ທີ່ນັ້ນ ລາວໄດ້ອ້າງວ່າ ການບຸກໂຈມຕີ ເຮັດໃຫ້ ທະຫານ 150 ຄົນ ເສຍຊີວິດ ແຕ່ກຸ່ມກະບົດອິສລາມຫົວຮຸນແຮງຈັດຈຸນີ້ ປົກກະຕິແລ້ວໄດ້ກ່າວເກີນຄວາມເປັນຈິງ ໃນການອ້າງກ່ຽວກັບການເສຍຊີວິດນັ້ນ ກຸ່ມຕາລີບານຍັງໄດ້ເປີດເຜີຍພາບຂອງອັນທີ່ຕົນກ່າວວ່າ ເປັນທະຫານ 10 ຄົນ ໃນ ເຄື່ອງແບບ ທີ່ຖືກສົ່ງໄປໂຈມຕີສະໜາມບິນ Kandahar ເຈົ້າໜ້າທີ່ອັຟການິສຖານກ່າວວ່າ ພວກກະບົດເລີ້ມໂຈມຕີ ຈາກບໍລິເວນ ຄຸ້ມເຮືອນຄົນ ຕັ້ງຢູ່